สาส์นจากประธานกรรมการ

อุตสาหกรรมน้ำตาลเป็นอุตสาหกรรมภาคการเกษตรที่ทำรายได้เข้าประเทศจากการส่งออกในปีหนึ่งๆ
เป็นจำนวนมากสำหรับฤดูการผลิตปี 2553/2554 ปริมาณอ้อยทั่วประเทศมีจำนวนถึง 95.359
ล้านตัน เพิ่มขึ้นจากปีที่ผ่านมาประมาณ 26.069 ล้านตัน คิดเป็นร้อยละ 37.62
โดยมีปริมาณผลผลิตแบ่งเป็นน้ำตาลทรายขาวจำนวน 4.03 ล้านตัน น้ำตาลทรายดิบจำนวน 5.51
ล้านตัน เปรียบเทียบกับปีที่ผ่านมา มีน้ำตาลทรายขาวจำนวน 2.82 ล้านตัน
และน้ำตาลทรายดิบจำนวน 4.37 ล้านตัน คิดเป็นปริมาณที่เพิ่มขึ้นร้อยละ 42.91 และ 26.27
ตามลำดับ นอกจากนี้ยังมีผลพลอยได้จากการผลิตได้แก่ กากน้ำตาลอีกจำนวน 4.235 ล้านตัน
เพิ่มขึ้นจากปีที่ผ่านมาร้อยละ 29.23

สำหรับผลการดำเนินธุรกิจในปี 2554 บริษัทฯ และบริษัทย่อยมีกำไรสุทธิ 138.798 ล้านบาท
เมื่อเปรียบเทียบกับปี 2553 ที่มีกำไรสุทธิ 62.515 ล้านบาท เพิ่มขึ้น 76.283 ล้านบาท
หรือเพิ่มขึ้นร้อยละ 122.02 สําหรับกำไรเฉพาะกิจการประจำปี 2554 บริษัทฯ มีกําไรสุทธิจำนวน
68.742 ลานบาท ลดลงจากปที่ผ่านมา 63.379 ลานบาท เนื่องจากในปี 2553 บริษัทฯ
ได้รับเงินปันผลจากบริษัทย่อยจำนวน 93.889 ล้านบาท
แต่เมื่อเปรียบเทียบผลกำไรจากการดำเนินงานแล้ว บริษัทฯ มีกำไรเพิ่มขึ้นจากปีที่ผ่านมาจำนวน
30.051 ล้านบาท คิดเป็นเพิ่มขึ้นร้อยละ 78.61
มีผลมาจากปริมาณน้ำตาลทรายที่เข้ามาใช้บริการเพิ่มขึ้นกว่าปีที่ผ่านมาถึง 822,480 ตัน
หรือเพิ่มขึ้นร้อยละ 217.22

ตลอดปี 2554 ที่ผ่านมาคณะกรรมการปฏิบัติหน้าที่โดยได้พิจารณาในด้านต่างๆ
อย่างรอบคอบเกี่ยวกับนโยบายในการดำเนินธุรกิจ
ไม่ว่าจะเป็นด้านการลงทุนในการดำเนินธุรกิจทั้งของบริษัทและบริษัทย่อย ด้านการสั่งซื้อวัตถุดิบ
ด้านบริหารการเงิน ด้านปฏิบัติการ ด้านบุคลากร ด้านบริหารความเสี่ยง
รวมทั้งพิจารณาแหล่งเงินทุนที่ให้ความสนับสนุนการดำเนินธุรกิจของบริษัทในเครือเพื่อให้เกิดประโยชน์สูงสุด
ตลอดจนตระหนักถึงความสำคัญในด้านการกำกับดูแลกิจการที่ดีและมีการควบคุมภายในอย่างเพียงพอ
ทั้งนี้เพื่อมุ่งเน้นถึงผลประโยชน์สูงสุด อันจะเกิดแก่บริษัทฯ และผู้ถือหุ้นเป็นสิ่งสำคัญ

[]ท้ายที่สุดนี้ในนามของคณะกรรมการของบริษัท ไทยชูการ์ เทอร์มิเนิ้ล จำกัด (มหาชน)
และบริษัทย่อย ขอขอบพระคุณผู้ถือหุ้น
ทุกท่านที่ได้ให้ความไว้วางใจและให้การสนับสนุนธุรกิจของบริษัทฯ
ด้วยดีเสมอมาคณะกรรมการทุกท่านพร้อมที่จะดูแลกิจการของบริษัทฯ
ให้มีความมั่นคงและเจริญก้าวหน้าต่อไปในอนาคต

นายปรีชา อรรถวิภัชน์

ประธานกรรมการ

15 มีนาคม 2555

รายงานคณะกรรมการตรวจสอบ ประจำปี 2554

คณะกรรมการตรวจสอบบริษัท ไทยชูการ์ เทอร์มิเนิ้ล จำกัด (มหาชน)
ประกอบด้วยกรรมการอิสระของบริษัทฯ จำนวน 3 ท่าน โดยมี นายจเด็จ อินสว่าง เป็นประธาน
นายนิสากร พากเพียร และนายสรวง เรืองศุข เป็นกรรมการ โดยในปี 2554
คณะกรรมการตรวจสอบ ได้มีการประชุมรวม 5 ครั้ง
และกรรมการทุกท่านเข้าร่วมการประชุมครบทุกครั้ง
การเข้าร่วมประชุมของกรรมการแต่ละท่านได้รายงานไว้ในรายงานประจำปี 2554
และได้ดำเนินการโดยสรุปดังนี้

  1. ทบทวนรายงานทางการเงินรายไตรมาส
  โดยประชุมพิจารณาร่วมกับผู้บริหารในสายงานบัญชีของบริษัท
  และผู้ตรวจสอบบัญชีภายนอกเพื่อพิจารณาจนเป็นที่พอใจในรายงานข้อสังเกตจากการสอบทานและตรวจสอบหรืองบการเงินโดยไม่มีผู้บริหารที่รับผิดชอบร่วมอยู่ด้วย

  2. ประชุมร่วมกับผู้ตรวจสอบภายในและผู้สอบบัญชีภายนอก
  เพื่อประเมินประสิทธิผลและความพอเพียงของระบบการควบคุมภายในและประสิทธิภาพของการตรวจสอบภายในและเน้นความเป็นอิสระของผู้ตรวจสอบภายในและผู้สอบบัญชีภายนอก

3.  คณะกรรมการตรวจสอบได้พิจารณาให้ความเห็นชอบแผนงานตรวจสอบภายในประจำปี 2554
    โดยเน้นหนักในเรื่องที่จะมีความเสี่ยงที่มีผลกระทบอย่างมากต่อธุรกิจโดยติดตามผลการแก้ไขตามข้อเสนอแนะของผู้ตรวจสอบภายในให้มีการดำเนินการอย่างถูกต้องและต่อเนื่องเพื่อให้การดำเนินธุรกิจของบริษัทเป็นไปอย่างมีประสิทธิภาพและเกิดประสิทธิผลมากที่สุด

4.  ทบทวนระบบการกำกับดูแลการปฏิบัติงานตามข้อกำหนดกฎหมายที่เกี่ยวกับการดำเนินธุรกิจของบริษัทรวมถึงการปฏิบัติตามข้อกำหนดของตลาดหลักทรัพย์แห่งประเทศไทย
    และกฎหมายอื่นที่เกี่ยวข้อง โดยประชุมร่วมกับผู้บริหารสายงานบัญชีและ ผู้ตรวจสอบภายใน

5.  ตรวจสอบและให้ข้อเสนอแนะในกรณีที่มีการทำรายการที่เกี่ยวโยงกันโดยถือหลักความโปร่งใสและการเปิดเผยข้อมูลอย่างเพียงพอเป็นหลักในการปฏิบัติงาน
    และสอดคล้องกับนโยบายเกี่ยวกับการป้องกันความขัดแย้งทางผลประโยชน์

ในการดำเนินงานตามบทบาทหน้าที่ในปี 2554
คณะกรรมการตรวจสอบได้ทบทวนและพิจารณาการดำเนินงานของบริษัทโดยพิจารณาร่วมกับผู้บริหารที่รับผิดชอบ
ผู้ตรวจสอบภายใน และผู้สอบบัญชีภายนอก
โดยรวมคณะกรรมการตรวจสอบเห็นว่าบริษัทมีระบบการควบคุมภายใน
ที่เหมาะสมและเพียงพอและมีการดำเนินงานที่สอดคล้องกับข้อกำหนดกฎหมายที่เกี่ยวข้องกับการประกอบธุรกิจ
รวมทั้งงบการเงินของบริษัทฯ ได้จัดทำขึ้นตามหลักการบัญชีที่รับรองทั่วไปเชื่อถือได้
โดยได้นำระบบการบริหารความเสี่ยงและกระบวนการตรวจสอบมาพิจารณาด้วยแล้ว

คณะกรรมการตรวจสอบได้พิจารณาผลการปฏิบัติงานและความเป็นอิสระในการทำหน้าที่ของผู้สอบบัญชีภายนอกและเห็นชอบในการเสนอรายชื่อผู้สอบบัญชีของบริษัทประจำปี
2555 ต่อคณะกรรมการบริษัทเพื่อเสนอต่อที่ประชุมผู้ถือหุ้นพิจารณาแต่งตั้งผู้สอบบัญชีและอนุมัติ
ค่าสอบบัญชีต่อไป

[]

(นายจเด็จ อินสว่าง)

ประธานกรรมการตรวจสอบ

15 มีนาคม 2555

รายงานความรับผิดชอบของคณะกรรมการต่อรายงานทางการเงินประจำปี 2554

คณะกรรมการบริษัท ไทยชูการ์ เทอร์มิเนิ้ล จำกัด (มหาชน)
ได้ให้ความสำคัญต่อหน้าที่และความรับผิดชอบในการดูแลกิจการให้เป็นไปตามหลักการกำกับดูแลกิจการที่ดี
โดยรับผิดชอบต่องบการเงินรวมและงบการเงินเฉพาะกิจการ
รวมถึงข้อมูลสารสนเทศทางการเงินที่ปรากฏใน รายงานประจำปี
ซึ่งงบการเงินสำหรับปีบัญชีสิ้นสุดวันที่ 31 ธันวาคม 2554
ได้จัดทำขึ้นตามมาตรฐานการบัญชีและมาตรฐานการรายงานทางการเงิน โดยในปี 2554
บริษัทและบริษัทย่อยได้ใช้มาตรฐานการรายงานทางการเงินที่ออกและปรับปรุงใหม่หลายฉบับที่ออกโดยสภาวิชาชีพบัญชี
ซึ่งกำหนดให้ถือปฏิบัติกับงบการเงินสำหรับรอบระยะเวลาบัญชีที่เริ่มในหรือหลังวันที่ 1 มกราคม
2554 เป็นต้นไป และบริษัทและบริษัทย่อยได้เปลี่ยนนโยบายการบัญชีเกี่ยวกับการบันทึกบัญชี
โดยปรับย้อนงบการเงินรวมและงบเฉพาะกิจการ ณ วันที่ 31 ธันวาคม 2553
เพื่อสะท้อนการเปลี่ยนแปลงเนื่องจากการนำมาตรฐานการรายงานที่ออกและปรับปรุงใหม่
การเปลี่ยนแปลงนโยบายการบัญชีมาถือปฏิบัติโดยใช้ดุลยพินิจอย่างระมัดระวัง
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงินและได้ผ่านการตรวจสอบและให้ความเห็นอย่างไม่มีเงื่อนไขจากผู้สอบบัญชีรับอนุญาตที่เป็นอิสระ
งบการเงินจึงสะท้อนฐานะการเงิน ผลการดำเนินงาน
และกระแสเงินสดในรอบปีที่ผ่านมาที่เป็นจริงโปร่งใสและเป็นประโยชน์ต่อผู้ถือหุ้นและนักลงทุนทั่วไป

คณะกรรมการบริษัทฯ
ได้จัดให้มีการดำรงไว้ซึ่งระบบบริหารความเสี่ยงระบบการควบคุมภายในการตรวจสอบภายในและการกำกับดูแล
ที่เหมาะสมมีประสิทธิผลเพื่อให้มั่นใจอย่างมีเหตุผลว่าข้อมูลทางการเงินมีความถูกต้องครบถ้วนและเพียงพอที่จะดำรงรักษาไว้ซึ่งทรัพย์สินของบริษัทฯและป้องกันความเสี่ยงจากการดำเนินงานและคณะกรรมการมีความเห็นว่า
ระบบการควบคุมภายในโดยรวมของบริษัทฯ มีความเพียงพอและเหมาะสม
ตลอดจนสามารถสร้างความเชื่อมั่นต่อความเชื่อถือของงบการเงินรวมและการเงินเฉพาะกิจการสำหรับปีบัญชีสิ้นสุด
ณ วันที่ 31 ธันวาคม 2554

[]

  (นายประภาส ชุติมาวรพันธ์)

ประธานกรรมการบริหาร

23 กุมภาพันธ์ 2554

[]

[]

[]

[]